पाएं अपने शहर की ताज़ा ख़बरें और फ्री ई-पेपरडाउनलोड करें
जिले में लगातार बढ़ते कोरोना मरीजों से राजकीय हॉस्पिटल में अब एक भी बेड खाली नहीं है। अस्पताल के हालात लगातार बिगड़ते जा रहे हैं। आज बाड़मेर विधायक मेवाराम जैन और एडीएम ओमप्रकाश बिश्नोई ने अस्पताल का निरीक्षण किया। जहां व्यवस्थाओं का जायजा लिया गया। इस दौरान शिकायत मिली कि जहां मरीज कम है, वहां नर्सिंग स्टाफ ज्यादा है। जहां मरीज ज्यादा हैं, वहां स्टाफ कम है। इस पर विभाग ने सख्त से सख्त कार्रवाई करने की बात कही। वहीं, अस्पताल में बेड फुल होने के साथ ही गर्ल्स कॉलेज को कोविड सेंटर में बदल दिया गया है। यहां 100 बेड की व्यवस्था की गई है।
जिला अस्पताल फुल होने के बाद बाड़मेर विधायक मेवाराम जैन, अतिरिक्त जिला कलेक्टर ओमप्रकाश बिश्नोई, मेडिकल कॉलेज के प्राचार्य डॉ. आर. के. आसेरी ने व्यवस्थाओं का जायजा लिया। साथ ही बैठक कर ऑक्सीजन, बेड, रेमडेसिवर इंजेक्शन की उपलब्धता पर विस्तृत चर्चा की। आगामी दिनों में किस तरीके से व्यवस्था की जाए उसको लेकर प्लान किया गया।
निरीक्षण के दौरान शिकायत मिली कि कुछ नर्सिंग स्टाफ अस्पताल नहीं आ रहे हैं। जिस वार्ड में मरीज कम है, वहां नर्सिंग स्टाफ ज्यादा है। जिस वार्ड मरीज ज्यादा है, वहां नर्सिंग स्टाफ कम है। जिस पर कॉलेज प्राचार्य डॉ. आर. के. आसेरी ने कहा ऐसी शिकायत मिली है। मामले में सख्त कार्रवाई की जाएगी।
400 रेमडेसिवर इंजेक्शन आएंगे
विधायक मेवाराम जैन ने कहा कि बेड फुल हो गए हैं। अभी तक डॉक्टरों और नर्सिंग स्टाफ ने बहुत अच्छा कार्य किया है। हमारी जैसी व्यवस्था और कहीं नहीं होगी। ऑक्सीजन की जरूरत को लेकर लगातार सरकार से बात कर रहे है। दो दिन पहले 300 रेमडेसिवर इंजेक्शन आए थे। रविवार को 400 इंजेक्शन आएंगे।
विधायक की भावुक अपील
विधायक ने कहा कि सभी लोग घरों में रहो, मास्क पहनो। जीवन पर संकट आया हुआ है। अगर जिंदगी बच गई तो पैसे और कमा लेंगे, अगर जिंदगी नहीं बेचेगी तो यह पैसे क्या काम आएंगे। इसलिए घरों में रहे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn